צסק"א מוסקבה (כדורעף)

מועדון הכדורעף צסק"א מוסקבה (רוסית волейбольный клуб ЦСКА) הוא מועדון כדורעף רוסי.

המועדון הוקם לראשונה ב־1947 ופורק ב־2010. בשיאו היה אחד ממועדוני הכדורעף הגדולים באירופה. הקבוצה זכתה 13 פעם בגביע אירופה לקבוצות ו-3 פעמים בסופרקאפ האירופי. ב-2021 הוקם מחדש והוא מתמודד בליגת המשנה הרוסית בכדורעף.

היסטוריה
במשך כל שנות קיומה, צסק"א היוותה את בסיס השחקנים עבור נבחרת ברית המועצות. צסק"א הייתה קבוצת הכדורעף הטובה ביותר בברית המועצות.

בתקופה הפוסט-סובייטית המועדון לא נחל הצלחה כמעט והאליפות האחרונה שלו הייתה ב-1996. בשנת 2000 הקבוצה נשרה לליגת המשנה ולאורך העשור הראשון למאה ה-21 דשדשה הקבוצות בין הליגה השנייה לשלישית. בעונת 2009 מנהלי הקבוצה הודיעו על פשיטת רגל והמועדון לא השתתף באליפות 2010 וחדל מלהתקיים.

בשנת 2021, המועדון הוקם מחדש ביוזמת איש העסקים רומן גוסב. המועדון ממוקם בעיר ראמנסקויה שבמחוז מוסקבה.

היכל הבית
במרבית שנותיה צסק"א אירחה בהיכל הספורט האוניברסלי של צסק"א, מוסקבה המכיל 5,000.

מאז הקמתה מחדש באוקטובר 2021, צסק"א מארחת את משחקיה במתחם הספורט מדינה אתלטיק שבעיר ראמנסקויה, בפרברי מוסקבה.

תארים
זוכת האליפות הסובייטית / הליגה הרוסית (36): 1949, 1950, 1952 - 1955, 1958, 1960, 1960 - 1962, 1965 - 1966, 1970 - 1983, 1985 - 1991, 1994 - 1996
מחזיקת הגביע הסובייטי / הגביע הרוסי (6): 1953, 1980, 1982, 1984, 1985, 1994
גביע אירופה לאלופות בכדורעף: 13 פעם (גביע אירופה לאלופות בכדורעף)
סופרקאפ אירופי: 3 פעמים (1987, 1988, 1991)

קישורים חיצוניים
 
 מועדון הכדורעף צסק"א באתר אגודת צסק"א

הערות שוליים

קבוצות כדורעף רוסיות
צסק"א מוסקבה